ऑस्ट्रेलियन ओपन के पहले ही दौर में हारे सोमदेव  
भारत के नंबर एक टेनिस खिलाड़ी सोमदेव देववर्मन ऑस्ट्रेलियन ओपन के पहले ही दौर में हारकर प्रतियोगिता से बाहर हो गए हैं।
भारत के नंबर एक टेनिस खिलाड़ी सोमदेव देववर्मन साल के पहले ग्रैंड स्लैम ऑस्ट्रेलियन ओपन के पहले ही दौर में हारकर प्रतियोगिता से बाहर हो गए हैं। उनकी हार के साथ ही पुरुषों के एकल में भारतीय चुनौती भी समाप्त हो गई।  सोमवार को खेले गए इस मुकाबले में सोमदेव को स्पेन के टॉमी रोब्रेडो के हाथों 6-7 (4), 3-6, 4-6 से हार का सामना करना पड़ा। विश्व के 108वीं वरीयता प्राप्त खिलाड़ी सोमदेव को इस प्रतियोगिता में वाइल्ड कार्ड के जरिए प्रवेश मिला था।